wickkiey/tamil-wikipedia-chunked huggingface dataset:
# சானூர் சனா

## சுயசரிதை

இவர் ஆந்திராவின் ஐதராபாத்தின் ஒரு கிறிஸ்தவத் தந்தைக்கும், முஸ்லிம் தாய்க்கும் பிறந்தார். தனது படிப்பை முடிப்பதற்கு முன்பே தனது பதின்பருவத்திலேயே சதாத் என்பவரை மணந்தார். இவர்களது மகன் சையத் அன்வர் அகமது ஒரு திரைப்பட தயாரிப்பாளராக இருக்கிறார். இவரது மருமகள் சமீரா செரிப் ஒரு தொலைக்காட்சி நடிகையாக இருக்கிறார்.
# சானூர் சனா

## தொழில்

ஆரம்பத்தில் வடிவழகுத் துறையில் தனது வாழ்க்கையைத் தொடர்ந்தார். தொலைக்காட்சி மற்றும் விளம்பரப் பணிகளில் பணியாற்றி வந்தபோது இயக்குநர் கிருஷ்ண வம்சியிடமிருந்து திரைப்படத்தில் நடிக்க இவருக்கு வாய்ப்பு கிடைத்தது. இயக்குநர் கிருஷ்ண வம்சி தனது 1996 ஆம் ஆண்டு *நின்னி பெல்லாடுதா* திரைப்படத்தில் துணை வேடத்தில் இவரை நடிக்க வைத்தார் . இந்த படம் வணிக ரீதியாக வெற்றிப் பெற்று பாராட்டப்பட்டது. இதில் அக்கினேனி நாகார்ஜுனா முக்கியக் கதாபாத்திரத்தில் நடித்திருந்தார்.  
அதன் பின்னர் இவர் பெரும்பாலும் தெலுங்குப் படங்களில் துணை நடிகையாக தோன்றினார். 2011ஆம் ஆண்டு ஸ்ரீ ராம ராஜ்யம் திரைப்படத்தில் கைகேயி வேடத்தில் இவரது நடிப்பு பாராட்டப்பட்டது. மேலும் 2011 ஆம் ஆண்டு ராஜபாட்டை திரைப்படத்தில் எதிர்மறையான பாத்திரத்தில் நடித்ததற்காக விமர்சன ரீதியாக பாராட்டப்பட்டார். 2018ஆம் ஆண்டில், தமிழ் குடும்பத் நாடகத் தொடரான பொன்மகள் வந்தாள் மூலம் தமிழ் தொலைக்காட்சி நடிப்பில் அறிமுகமானார்.  
மே 2020 இல், தனது மருமகள் சமீரா செரிப்புடன் சமையல் முறைகளை கற்பிக்கும் தனது சொந்த யூடியூப் சேனலைத் தொடங்கினார்.
# கிருஷ்ண வம்சி

**பசுபுலேட்டி கிருஷ்ண வம்சி** (Pasupuleti Krishna Vamsi) ஒரு இந்தியத் திரைப்படத் தயாரிப்பாளரும், நடன இயக்குனருமாவார். இவர் முக்கியமாக தெலுங்குத் திரைப்படத்துறையில் பணிபுரிந்து வருகிறார்.
# கிருஷ்ண வம்சி

## தொழில்

1995இல் வெளியான "குலாபி" என்ற துப்பறியும் படம் மூலம் இயக்குநராக அறிமுகமானார். இப்படத்தில் ஜே. டி. சக்ரவர்த்தி நடித்திருந்தார். வம்சி இரண்டு தேசிய திரைப்பட விருதுகளையும், மூன்று தென்னிந்திய பிலிம்பேர் விருதுகளையும், மூன்று நந்தி விருதுகளையும் பெற்றுள்ளார். *குலாபி* படத்தில் இயக்குநராக அறிமுகமானதற்கு முன்பு ராம் கோபால் வர்மாவிடம் உதவி இயக்குநராகப் பணியாற்றினார்.  
1996ஆம் ஆண்டில், அந்த நேரத்தில் அதிக வசூல் செய்த தெலுங்கு படங்களில் ஒன்றான *நின்னி பெல்லாடுதா* என்ற திரைப்படத்தை இயக்கினார். பின்னர் இவர் தனது தயாரிப்பு நிறுவனமான *ஆந்திர டாக்கீஸின்* கீழ் விமர்சன ரீதியாக பாராட்டப்பட்ட குற்றவியல் படமான *சிந்தூரம்* என்பதை இயக்கினார். இரண்டு படங்களும் தெலுங்கில் சிறந்த திரைப்படத்திற்கான தேசியத் திரைப்பட விருதை வென்றன. 2002ஆம் ஆண்டில், இவர், 1998இல் தெலுங்கு மொழியில் தான் இயக்கி வெளியான அந்தப்புரம் என்ற அதிரடித் திரைப்படத்தை *சக்தி: தி பவர்* என்ற பெயரில் பாலிவுட்டில் இயக்கினார்.  
இவர், பாடலாசிரியர் சீதாராம சாஸ்திரியின் ரசிகர் என்று அறியப்படுகிறது. தான் இயக்கியிருந்த பல படங்களில் அவரது பாடல்களை இடம் பெறசெய்தார் . அவர் பாடல் எழுதிய படங்களில் *நின்னி பெல்லாடுதா, குலாபி, சிந்தூரம், சந்திரலேகா, முராரி, கட்கம், சக்ரம், மகாத்மா, பைசா* ஆகியவை அடங்கும் .
# கிருஷ்ண வம்சி

## சொந்த வாழ்க்கை

கிருஷ்ண வம்சி தென்னிந்திய நடிகை ரம்யா கிருஷ்ணனை மணந்தார். ரம்யா கிருஷ்ணன் திருமணத்திற்கு முன் *ஸ்ரீ ஆஞ்சநேயம்* (சிறப்புத் தோற்றம்) மற்றும் *சந்திரலேகா* ஆகிய இவரது இரண்டு படங்களில் நடித்திருந்தார்.
# கொச்சியின் பொருளாதாரம்

**கொச்சியின் பொருளாதாரம்** வருடத்திற்கு கிட்டத்தட்ட 7.5% வளர்ச்சியடைந்து 2012-2013 நிதியாண்டில் 49453.29 கோடி என்ற மதிப்பில் இருந்தது.
# கொச்சியின் பொருளாதாரம்

## சுருக்கம்

கொச்சியின் பொருளாதாரத்தை சேவைத் துறைக்கு முக்கியத்துவம் அளிக்கும் வணிகப் பொருளாதாரமாக வகைப்படுத்தலாம். கட்டுமானம், உற்பத்தி, கப்பல் கட்டுதல், போக்குவரத்து/கப்பல் போக்குவரத்து, கடல் உணவு மற்றும் மசாலா ஏற்றுமதி, ரசாயணத் தொழில்கள் ,தகவல் தொழில்நுட்பம், சுகாதார சேவைகள் மற்றும் வங்கி ஆகிய முக்கிய வணிகத் துறைகள் அடங்கும்.
# கொச்சியின் பொருளாதாரம்

## முக்கியத் தொழில்கள்

### கப்பல் கட்டிடம்

கொச்சியில் உள்ள கொச்சி கப்பல் தளம் இந்தியாவில் உள்ள மிகப்பெரிய கப்பல் கட்டுமானத் தளம் ஆகும். கொச்சி கப்பல் கட்டும் தளம் 1972 ஆம் ஆண்டு இந்திய அரசு நிறுவனமாக அறிவிக்கப்பட்டது. இந்நிறுவனம் தற்போது இந்திய கப்பல் கட்டுமானம் மற்றும் கப்பல் போக்குவரத்துத் துறையில் முன்னோடியாக உருவெடுத்துள்ளது. கொச்சின் கப்பல் தளம் இந்திய கடற்படைக்கு கப்பல்களையும் உருவாக்குகிறது.
# கொச்சியின் பொருளாதாரம்

## முக்கியத் தொழில்கள்

### தகவல் தொழில்நுட்பம்

கேரளாவின் தகவல் தொழில்நுட்ப ஏற்றுமதியில் கொச்சி இரண்டாவது இடத்தில் உள்ளது. நாட்டின் தகவல் தொழில்நுட்ப நிறுவனங்களுக்கு முன்னணி அடுக்கு-2 இலக்கு கொச்சியாகும்.
# கொச்சியின் பொருளாதாரம்

## வரலாறு

### சேர காலத்திற்க்கு முந்தைய வரலாறு

கொச்சி குலாசேகர சாம்ராஜ்யத்தில் ஒரு பகுதியாக இருந்தது. கி.பி 1102 இல் குலசேகர சாம்ராஜ்யத்திலிருத்து கொச்சி சுதந்திரமானது.1341 இல் முசிரிஸ் அழிக்கப்பட்ட பின்னர் இது ஒரு வர்த்தகத் துறைமுகமாக முக்கியத்துவம் பெற்றது. இது அரபு,சீன மற்றும் ஐரோப்பிய கடல் வர்த்தகர்களை ஈர்த்தது.சீன மீன்பிடி வலைகள் 1350 முதல் கொச்சியில் பயன்பாட்டில் உள்ளன.
# கொச்சியின் பொருளாதாரம்

## வரலாறு

### போர்த்துகீசிய காலம்

போர்த்துகீசிய வர்த்தகர்கள் மேற்கொண்ட படையெடுப்பு கரணமாக கொச்சியில் தொழிசாலை கட்டினர்.கொச்சின் புதிதாக உருவான போர்த்துகீசிய இந்தியாவின் தலைநகராக மாறியது.
# கொச்சியின் பொருளாதாரம்

## வரலாறு

### டச்சு காலம்

மார்சு 20, 1663 இல், டச்சு கிழக்கிந்திய கம்பெனி கொச்சின் ராஜா ஒரு ஒப்பந்தத்தில் கையெழுத்திட்டார், அதன்படி இராச்சியத்தில் உற்பத்தி செய்யப்படும் மிளகு மற்றும் இலவங்கப்பட்டை வாங்குவதில் ஏகபோக உரிமையைக் கொண்டிருந்தது. அடுத்த ஆண்டு மற்றொரு ஒப்பந்தம் இறக்குமதி வரி செலுத்துவதி இருந்து நிறுவனத்திற்கு விலக்கு அளித்தது.
# அல்மோரா மக்களவைத் தொகுதி

**அல்மோரா மக்களவைத் தொகுதி** உத்தராகண்டம் மாநிலத்தில் உள்ள ஐந்து மக்களவை ( நாடாளுமன்ற ) தொகுதிகளில் ஒன்றாகும். இந்த தொகுதியானது அல்மோரா, பாகேஸ்வர், சம்பாவத் மற்றும் பிதெளரகட் ஆகிய நான்கு மாவட்டங்களை உள்ளடக்கியது ஆகும். 2009 ஆம் ஆண்டு முதல் இத்தொகுதியானது, பட்டியல் சாதியினர் மற்றும் பட்டியல் பழங்குடியினருக்காக ஒதுக்கப்பட்ட, ஒரு தனித்தொகுதி ஆகும்.
# அல்மோரா மக்களவைத் தொகுதி

## சட்டமன்ற தொகுதிகள்

**உத்தரகண்ட் உருவாவதற்கு முன்**  
அல்மோரா மக்களவைத் தொகுதி உத்தரப்பிரதேசத்தின் பின்வரும் ஐந்து விதான் சபை ( சட்டமன்ற ) தொகுதிகளை உள்ளடக்கியது:
| பெயர் | எஸ்சி / எஸ்டி |  |
| --- | --- | --- |
| அல்மோரா |  |  |
| அல்மோரா |  |  |
| ராணிக்கேத் |  |  |
| பாகேஷ்வர் | பாகேஷ்வர் | எஸ்.சி. |
| பித்தோராகர் |  |  |
| திதிஹாட் |  |  |
| பித்தோராகர் | } |  |
**உத்தரகண்ட் உருவான பிறகு**  
தற்போது அல்மோரா மக்களவைத் தொகுதி, உத்தரகண்ட் மாநிலத்தின் பின்வரும் பதினான்கு விதான் சபா ( சட்டமன்ற ) தொகுதிகளை உள்ளடக்கியது:
| எண் | பெயர் | எஸ்சி / எஸ்டி |
| --- | --- | --- |
| அல்மோரா |  |  |
| 52 | அல்மோரா |  |
| 48 | துவாரஹத் |  |
| 53 | ஜாகேஷ்வர் |  |
| 50 | ராணிக்கேத் |  |
| 49 | உப்பு |  |
| 51 | சோமேஷ்வர் | எஸ்.சி. |
| பாகேஸ்வர் |  |  |
| 47 | பாகேஷ்வர் | எஸ்.சி. |
| 46 | கப்கோட் |  |
| சம்பாவத் |  |  |
| 55 | சம்பாவத் |  |
| 54 | லோகாட் |  |
| பிதெளரகட் |  |  |
| 42 | தர்ச்சுலா |  |
| 43 | திதிகாட் |  |
| 45 | கங்கோலிஹாட் | எஸ்.சி. |
| 44 | பித்தோராகர் | } |
# அல்மோரா மக்களவைத் தொகுதி

## நாடாளுமன்ற உறுப்பினர்கள்

**திறவு:**  
| ஆண்டு | மக்களவை உறுப்பினர் | கட்சி |  |
| --- | --- | --- | --- |
| 1951–1952 | தேவி தத் பாட் | இந்திய தேசிய காங்கிரசு |  |
| 1955 (இடைத்தேர்தல்) | பத்ரி தத் பாண்டே | இந்திய தேசிய காங்கிரசு |  |
| 1957 | ஹர்கோவிந்த் பாட் | இந்திய தேசிய காங்கிரசு |  |
| 1957 (இடைத்தேர்தல்) | ஜங் பகதூர் சிங் பிஷ்ட் | இந்திய தேசிய காங்கிரசு |  |
| 1962 | ஜங் பகதூர் சிங் பிஷ்ட் | இந்திய தேசிய காங்கிரசு |  |
| 1967 | ஜங் பகதூர் சிங் பிஷ்ட் | இந்திய தேசிய காங்கிரசு |  |
| 1971 | நரேந்திர சிங் பிஷ்ட் | இந்திய தேசிய காங்கிரசு |  |
| 1977 | முரளி மனோகர் ஜோஷி | ஜனதா கட்சி |  |
| 1980 | ஹரீஷ் ராவத் | இந்திய தேசிய காங்கிரசு |  |
| 1984 | ஹரீஷ் ராவத் | இந்திய தேசிய காங்கிரசு |  |
| 1989 | ஹரீஷ் ராவத் | இந்திய தேசிய காங்கிரசு |  |
| 1991 | ஜீவன் சர்மா | பாரதிய ஜனதா கட்சி |  |
| 1996 | பச்சி சிங் ராவத் | பாரதிய ஜனதா கட்சி |  |
| 1998 | பச்சி சிங் ராவத் | பாரதிய ஜனதா கட்சி |  |
| 1999 | பச்சி சிங் ராவத் | பாரதிய ஜனதா கட்சி |  |
| 2004 | பச்சி சிங் ராவத் | பாரதிய ஜனதா கட்சி |  |
| 2009 | பிரதீப் தம்தா | இந்திய தேசிய காங்கிரசு |  |
| 2014 | அஜய் தம்தா | பாரதிய ஜனதா கட்சி |  |
| 2019 | அஜய் தம்தா | பாரதிய ஜனதா கட்சி | } |
# அல்மோரா மக்களவைத் தொகுதி

## தேர்தல் முடிவுகள்

### பொதுத் தேர்தல்கள், 2019

இந்தியப் பொதுத் தேர்தல், 2019: அல்மோரா இத்தேர்தலில் பாரதிய ஜனதா கட்சி கட்சியை சேர்ந்த அஜய் தம்தா, இந்திய தேசிய காங்கிரசு வேட்பாளரான பிரதீப் தம்தா 2,32,986 வாக்குகள் வேறுபாட்டில் வென்றார்.
| வேட்பாளர் | சின்னம் | கட்சி | பெற்ற மொத்த வாக்குகள் | வாக்கு சதவீதம் (%) |  |
| --- | --- | --- | --- | --- | --- |
| அஜய் தம்தா | பாஜக | align=4,44,651 | align=64.03 |  |  |
| பிரதீப் தம்தா | காங்கிரசு | align=2,11,665 | align=30.48 |  |  |
| நோட்டா | - | - | align=15,505 | align=2.23% | } |
# அனிதா ஹசானந்தனி

**அனிதா ஹசானந்தனி** (Anita Hassanandani) (பிறப்பு: 1981 ஏப்ரல் 14) ஓர் இந்திய நடிகையான இவர் முதன்மையாக இந்தி, தெலுங்கு மற்றும் தமிழ் திரைப்படங்கள் மற்றும் தொலைக்காட்சித் தொடர்களில் பணியாற்றுகிறார். ஸ்டார் பிளஸின் *காவ்யாஞ்சலி* என்ற நாடகத் தொடரில் அஞ்சலியாகவும், யே ஹை முஹப்பதீனில் ஷாகுன் அரோராவாகவும், கலர்ஸ் தொலைக்காட்சியின் நாகினி 3 மற்றும் நாகினி 4 இல் விசாகா கன்னாவாகவும் நடித்ததில் இவர் மிகவும் பிரபலமானவர்.
# அனிதா ஹசானந்தனி

## சொந்த வாழ்க்கை

1981 ஏப்ரல் அன்று மும்பையில் ஒரு சிந்தி குடும்பத்தில் பிறந்தார். 2013 அக்டோபர் அன்று கோவாவில் ஒரு தொழிலதிபரான ரோஹித் ரெட்டியை மணந்தார். அக்டோபர் 10,2020 அன்று, ரெட்டி மற்றும் தன்னை உள்ளடக்கிய ஒரு இன்ஸ்ட்டாகிராம் காணொளியில் தனது கர்ப்பத்தை அறிவித்தார். இந்த இணைக்கு 2021 பிப்ரவரி 9 அன்று முதல் குழந்தை பிறந்தது. இவர்கள் தங்கள் மகனுக்கு ஆரவ் ரெட்டி என்று பெயரிட்டனர்.
# அனிதா ஹசானந்தனி

## தொழில்

ஹசானந்தனி, *இதார் உதார்* பருவம் 2இன் மூலம் தொலைக்காட்சியில் அறிமுகமானார். 2002 ஆம் ஆண்டில் சாமுராய் மூலம் தமிழில் அறிமுகமானார். ஆனால் வருஷமெல்லாம் வசந்தம் படம் முதலில் வெளிவந்தது. 2003ஆம் ஆண்டு *குச் தூ ஹை* என்ற அதிரடித் திரைப்படம் மூலம் பாலிவுட் திரைப்படத்தில் அறிமுகமானார். பின்னர் இவர் இயற்கைக்கு அப்பாற்பட்ட அமானுஷ்யத் திரைப்படங்களான *கோய் ஆப் சா,* *கிருஷ்ணா காட்டேஜ்* போன்ற படங்களில் பணியாற்றினார். பின்னர், *காவ்யாஞ்சலி* என்ற தொலைக்காட்சி நிகழ்ச்சியிலும் இவர் நடித்தார். தனது பிரதான பாலிவுட் திரைப்படங்கள் மற்றும் தொலைக்காட்சி நிகழ்ச்சிகளைத் தவிர, *நேனு பெல்லிகி ரெடி*, *தொட்டி கேங்* மற்றும் *நுவ்வு நேனு* உள்ளிட்ட சில தென்னிந்தியத் திரைப்படங்களிலும் இவர் பணியாற்றியுள்ளார். இவரது *நுவ்வு நேனு* படம் துஷார் கபூர் நடிப்பில் இந்தியில் *யே தில்* என மறு ஆக்கம் செய்யப்பட்டது. *நேனுன்னானு* என்ற தெலுங்குத் திரைப்படத்தில் ஒரு பாடல் காட்சியில் தோன்றினார். கன்னட உச்ச நட்சத்திரம் புனீத் ராஜ்குமாருடன் சேர்ந்து *வீர கன்னடிகா* என்ற கன்னடப் படத்திலும் நடித்தார்.  
*2*013 ஆம் ஆண்டு முதல், *யே ஹை மொஹபதீன்* என்ற தொலைக்காட்சி நிகழ்ச்சியில் ஷாகுன் அரோராவின் பாத்திரத்தில் தோன்றினார். *ஜலக் டிக்லா ஜாவின்* பருவம் 8 இல் இவர் வெளியேறிய பின்னர் வைல்ட் கார்டு நுழைவு மூலம் உள்ளே வந்தார். 2018 சூன் முதல் 2019 மே வரை ஏக்தா கபூரின் நாகினி 3இல் இவர் விசாகா என்ற வேடத்தில் நடித்தார்.  
மேலும் சூலை 2019 இல், இவர், *நாச் பாலியே* என்ற நடன நிகழ்ச்சியின் பருவம் 9இன் இரண்டாவது வெற்றியாளர் ஆனார்.  
2020 சனவரி மாதம் இவர் நாகினி:பாக்யா கா ஜெஹ்ரீலா கேலில் விசாகா என்ற பாத்திரத்தை மீண்டும் செய்தார்*.* ஆகத்து 2020இல் நாகின் 5இல் ஒரு சிறிய தோற்றத்தில் தோன்றினார்.
# சங்கீதா கிருட்டிணசாமி

**சங்கீதா கிருஷ்ணசாமி** (Sangeeta Krishnasamy) மலேசியத் தமிழ்த் திரைப்படங்களில் நடித்துவரும் நடிகையும், வடிவழகியுமாவார். வெங்கட் பிரபுவின் இயக்கத்தில் வெளியான கோவா என்ற தமிழ்ப் படத்தில் ஒரு சிறிய வேடத்தில் நடித்தார். திரைப்படங்களில் நுழைவதற்கு முன்பு பல உள்ளூர் தொலைக்காட்சி நாடகங்களில் தோன்றியுள்ளார்.  
2015-ஆம் ஆண்டில் இரண்டு வெற்றிகரமான மலேசிய தமிழ்த் திரைப்படங்களான "வெட்டி பசங்க" மற்றும் "வெண்ணிற இரவுகள்" ஆகிய படங்களில் பெண் கதாபாத்திரத்தில் நடித்தார். வெண்ணிற இரவுகள் ஐரோப்பா முழுவதும் பல திரைப்பட விழாக்களில் திரையிடப்பட்டது.  
2014-இல் நோர்வே தமிழ்த் திரைப்பட விழாவில் சிறப்பு நடுவர் விருதை வென்ற பின்னர் பாராட்டப்பட்ட மலேசியத் தமிழ் திரைப்படமாக மாறியது. பின்னர் 20 ஆம் ஆண்டில் மலேசிய கலையுலக விருதுகளில் அனைத்து பிரிவுகளிலும் அனைத்து 5 விருதுகளையும் பெற்றது.
# சங்கீதா கிருட்டிணசாமி

## சுயசரிதை

இவர், ஒரு மலேசிய இந்தியர் ஆவார். இவர் கோலாலம்பூரில் பிறந்தார். பின்னர், இலண்டன் பல்கலைக்கழகத்தில் சட்டம் பயின்றார். படிக்கும்போதே நிக்கனின் இணையவழி வணிகத்திற்கு விளம்பர நடிகையாக தனது வாழ்க்கையைத் தொடங்கினார். இவர் தமிழ், மலாய், ஆங்கிலம் ஆகிய மொழிகளை சரளமாக பேசுகிறார்.
# சங்கீதா கிருட்டிணசாமி

## தொழில்

"அடிவிறகு" படத்தில் நடித்ததன் மூலம் மலேசியத் திரைப்படங்களில் இவரது முதல் முயற்சி இருந்தது. இப்படத்திற்காக 2017 ஆம் ஆண்டின் சிறந்த நடிகைக்கான விருதைப் பெற்றார் .மேலும், புதுமுகமாக மலாய் மொழியில் இவரது முதல் படம் என்றாலும், சிறந்த நடிகைக்கான முதல் ஐந்து இடங்களில் இவர் இடம் பெற்றார்.  
இப்படம் பின்னர் *அனுகேரா ஸ்க்ரின்* மற்றும் கோலாலம்பூர் திரைப்பட விமர்சகர்கள் விருதையும் வென்றது. இதன் மூலம் இவர் முதல் இந்தியராக மட்டுமல்ல, ஒரே ஆண்டில் மூன்றையும் வென்ற முதல் நடிகை என்ற பெருமையையும் பெற்றார்.
# சிறிலேகா பார்த்தசாரதி

**சிறீலேகா பார்த்தசாரதி** (Srilekha Parthasarathy) ஒரு தமிழ்ப் பாடகர் ஆவார். இவர் பொதுவாக சிறீலேகா என்ற முதல் பெயரால் குறிப்பிடப்படுகிறார். 2000 ஆம் ஆண்டில் நடிகை ஜோதிகா தோன்றிய "இதயம் எண்ணெய்" விளம்பரத்திற்கான சிறுபாடலைப் பதிவுசெய்து, இவர் தனது தொழில் வாழ்க்கையைத் தொடங்கினார். இப்பாடல் தமிழ் இசைத் துறையில் தனது நுழைவுச்சீட்டு என விவரிக்கிறார்.
# சிறிலேகா பார்த்தசாரதி

## ஆரம்ப கால வாழ்க்கை

சிறீலேகா ஒரு தமிழ்க் குடும்பத்தில் பிறந்து தில்லியில் வளர்ந்தார். புதுதில்லியின் டி.டி.இ.ஏ மூத்தோர் மேல்நிலைப் பள்ளியிலியிருந்து தனது பள்ளிப்படிப்பை முடித்தார். பிறப்பால் தென்னிந்தியரான இவர் வட இந்திய மற்றும் தென்னிந்திய மொழிகளையும் இசையையும், மேற்கத்திய இசையையும் கற்றுக்கொண்டார். தனது நான்காவது வயதில், புதுதில்லியில் ஆண்டுதோறும் நடைபெறும் அகில இந்திய குழந்தைகள் இசை போட்டியில் முதல் பரிசு வென்றார்.
# சிறிலேகா பார்த்தசாரதி

## தொழில்

லேசா லேசா என்ற திரைப்படத்தின் "ஏதோ ஒன்று" என்ற பாடலுக்காக இசை இயக்குநர் ஹாரிஸ் ஜயராஜுடன் இவரது அறிமுகம் இருந்தது. "ஜங்ஷன்" என்ற திரைப்படத்திற்கான "பூ முகம் சிரிச்சா", "பாப் கார்ன்" படத்தில் எஸ். பி. பாலசுப்பிரமணியத்துடன் "காதலாகி", விசில் படத்தில் "டோன்ட் வொரி பி ஹாப்பி", சேனா படத்திற்காக"சுத்தி சுத்தி வருவான்" உள்ளிட்ட பல பாடல்களை இவர் பாடியுள்ளார்.  
பின்னர், இவர் சாமி திரைப்படத்தில் "கல்யாணம் தான் கட்டிக்கிட்டு" என்ற பாடலை பாடினார். தென்னவன் படத்தில் "வினோதனே" என்ற பாடலை பாடினார். பின்னர், குறும்பு படத்தில் இடம்பெற்ற "வா மசக்காற்றே", திருடா திருடி படத்தில் "ஆயுர்வேத அழகி" போன்ற பல பாடல்கள் இவரது திரையிசை வாழ்க்கையில் இருந்தது.  
இவரது சமீபத்திய பதிவுகளில் "திம்சு கட்டை" (திருமலை), "சின்னா வீடா", "கொக்கு மீனத் திங்குமா" (கோவில்) "பச்சக்கிளி பச்சக்கிளி" ஆகியவை அடங்கும். இவரது பிற பாடல்களில் "மம்மி செல்லமா" (ஜோர்), "பம்பர கன்னு" (மதுர), "வெச்சுக்க வெச்சுக்க வா", "கருடா கருடா", மற்றும் "தவிலு தவிலு" ஆகியவையும் அடங்கும்.  
இவர், விஜய் தொலைக்காட்சியின் தர்மயுத்தம் என்றதொலைக்காட்சித் தொடரில் தோன்றினார். இவர் பாடகர் எம்.ஜே. சிறீராம் என்பவரை திருமணம் செய்து கொண்டார்.
# சிறிலேகா பார்த்தசாரதி

## விருதுகள்

- எம். குமரன் சன் ஆஃப் மகாலட்சுமி படத்தில் இடம்பெற்ற "வெச்சிக்க வெச்சிகாவா" பாடலுக்கான சிறந்த பெண் பின்னணிப் பாடகர்
- கோயம்புத்தூரிலுள்ள தாமோதரன் பொறியியல் மற்றும் மேலாண்மைக் கல்லூரி வழங்கிய "யூத் ஐகான்" (2004)
- சங்கம் கலாக் குழுவால் வழங்கப்பட்ட இளம் சாதனையாளர் விருது (2004)
- டி.வி.கே கலாச்சார அகாதாமியின் சிறந்த இளம் பின்னணிப் பாடகர் விருது. (2004)
# சிறிலேகா பார்த்தசாரதி

## நேரடி நிகழ்ச்சிகள்

இந்தியா, சிங்கப்பூர், அமெரிக்க ஐக்கிய நாடுகள், கனடா, குவைத், கொழும்பு உள்ளிட்ட பிற நாடுகளில் 200க்கும் மேற்பட்ட நேரடி நிகழ்ச்சிகளை இவர் நிகழ்த்தியுள்ளார். யுயேண்டே, ஏர்செல், டச்டெல், ஏர்டெல், சாம்சங், பிபிஎல் மொபைல், டிவிஎஸ் குழுமம், காக்னிசன்ட் தொழினுட்பத் தீர்வகம், அஜூபா தொழில்நுட்ப தீர்வகம் போன்ற நிறுவனங்களுக்கான நேரடி நிகழ்ச்சிகளை இவர் வழங்கியுள்ளார். விஜய் தொலைக்கட்சியின் "ஏர்டெல் சூப்பர் சிங்கர்" தொடரில் இவர் ஒரு நநடுவராக இருக்கிறார்.
# சிறிலேகா பார்த்தசாரதி

## இரசிகர் மன்றம்

இவருக்கு, அமெரிக்காவின் ஓரிகனின் போர்ட்லன்ட்டில் "நோ ஒன் நோட்டிஸிடு சிறீலேகா" என்ற முதல் இரசிகர் மன்றம் உள்ளது. இது, ஓரிகனில் தமிழ்ப் பாடகருக்காக அமைக்கப்பட்ட முதல் இரசிகர் மன்றமாகும். மேலும், இவருக்கு உலகம் முழுவதும் ரசிகர்கள் உள்ளனர்.
# தாலுகா பஞ்சாயத்து (குஜராத்)

**தாலுகா பஞ்சாயத்து** (**Taluka Panchayat**) குஜராத் அரசின் பஞ்சாயத்து ராஜ் துறையின் கீழ் இயங்கும் இது தமிழ்நாட்டின் ஊராட்சி ஒன்றியம் போன்ற அமைப்பாகும். மூன்று அடுக்கு கொண்ட குஜராத் மாநிலத்தின் பஞ்சாயத்து ராஜ் அமைப்பில், தாலுக்கா பஞ்சாயத்து இரண்டாம் அடுக்கு ஆகும்.
# தாலுகா பஞ்சாயத்து (குஜராத்)

## தாலுகா பஞ்சாயத்தின் முக்கியப் பணிகள்

தாலுகா பஞ்சாயத்து அமைப்புகள், தாலுகாக்களில் சுகாதார மற்றும் சுகாதார சேவைகளை வழங்குதல், தொற்றுநோய்களை கட்டுப்படுத்தல், கிராம சாலைகளின் கட்டுமானம் மற்றும் பராமரித்தல், தொடக்கப் பள்ளிகளை நிறுவுதல் மற்றும் நிர்வகித்தல். தாலுகா மட்டத்தில் விவசாய மேம்பாடுகள் மற்றும் திட்டமிடல். பெண்கள் நலன், இளைஞர் நடவடிக்கைகள் மேம்பாடு மற்றும் உதவி செய்தல். வெள்ளம், தீ விபத்து போன்ற இயற்கை மற்றும் மனிதனால் உருவாகும் பேரழிவுகளுக்கு நிவாரணப் பணி செய்தல் ஆகும்.
# மாதங்கி ஜெகதீஷ்

**மாதங்கி ஜெகதீஷ்** (*Mathangi Jagdish*) ஒரு பாடகரும், பாடலாசிரியரும், கோக் ஸ்டுடியோ கலைஞருமாவார். ஒரு மேடை கலைஞராக 475 பாடல்களை இவர் பாடியுள்ளார். மேலும் இவரது மேடையில் முழுமையான பாடகராக உள்ளார்.  
கொல்கத்தாவில் பிறந்து தில்லியில் வளர்ந்த மாதங்கி அங்கேயேப் பள்ளிப் படிப்பையும், பெங்களூரில் இளங்கலை<nowiki/> பட்டப்படிப்பையும், சென்னையில் முதுகலைப் பட்டத்தையும் முடித்தார். பின்னர், ஒரு முன்னணி பன்னாட்டு நிறுவனத்தில் விளம்பரத் துறையில் தனது வாழ்க்கையை ஆரம்பித்தார்.
# மாதங்கி ஜெகதீஷ்

## தொழில்

இசை இயக்குநர் தேவாவின் இசையில் சாக்லேட் படத்தில் இடம்பெற்ற "அஞ்சு மணி அஞ்சு மணி " என்ற தனிப்பாடலைப் பாடினார். அதே படத்தில் இடம்பெற்ற "கொக்கரி கிரி கிரி கிரி" என்ற பாடலைப் பாடும் வாய்ப்பும் இவருக்கு கிடைத்தது. இவரது தேர்ந்தெடுக்கப்பட்ட வளர்ப்பு மற்றும் இந்தி, ஆங்கிலம், தமிழ் போன்ற மொழிகளை சரளமாக பேசும் திறன் காரணமாக, இவர் தனது வாழ்க்கையில் 17க்கும் மேற்பட்ட மொழிகளில் பாடியுள்ளார். கஜினி என்ற படத்தில் "எக்ஸ் மச்சி" என்ற பாடலைப் பாடினார். 2011ஆம் ஆண்டில், இவர் *கோக் ஸ்டுடியோ @ எம்டிவி* என்ற புகழ்பெற்ற நிகழ்ச்சியின் ஒரு பகுதியாக இருந்தார். அதில் இவர் *கில்டே ஹைன் குல் யஹான்* பாடலைப் பாடினார். *து ஹை யஹானின்* அசல் இசையமைப்பின் பகுதிகளுடன் மூன்றாவது பகுதியில் கருநாடக இசையில் அமைந்த தியாகராஜ கீர்த்தனையான "புரோவ பாரமா இரகுராமா " என்ற பாடலை டோச்சி ரெய்னா என்பவருடன் இணைந்து பாடினார். இந்தப் பகுதி கோக் ஸ்டுடியோ @ எம்டிவியின் தொடக்க அத்தியாயத்தில் இடம்பெற்றது. இது தவிர, இவர் நாடு முழுவதும் உள்ள நேரடி கோக் ஸ்டுடியோ @ எம்டிவி நிகழ்ச்சிகளின் ஒரு பகுதியாகவும் இருந்தார்.  
கடந்த 11 ஆண்டுகளில், ஆஸ்கார் விருது பெற்ற ஏ. ஆர். ரகுமான், இளையராஜா, அவரது மகன்களான யுவன் சங்கர் ராஜா, கார்த்திக் ராஜா, அவரது மகள் பவதாரிணி ஆகியோருக்காக பாடியிருந்தார். முன்னணி இசை இயக்குநர்களான ஹாரிஸ் ஜயராஜ், வித்தியாசாகர், பரத்வாஜ், எஸ். ஏ. ராஜ்குமார், டி. இமான், இரமேஷ் விநாயகம், சபேஷ் முரளி, சிற்பி, பரணி, தினா, ஜோஷ்வா ஸ்ரீதர், தேவி ஸ்ரீ பிரசாத் ஆகியோருடன் இவர் பணியாற்றியுள்ளார்.  
மலையாள இசைத் தொலைக்காட்சியான கப்பா தொலைக்காட்சியில் "மியூசிக் மோஜோ" என்ற நிகழ்ச்சியின் முதல் பருவத்தின் ஒரு பகுதியாகவும் இருந்தார். அந்த நிகழ்ச்சியில் 7 பாடல்களைப் பாடினார்.
# மாதங்கி ஜெகதீஷ்

## தொலைக்காட்சி

சன் தொலைக்காட்சியின்" சங்கீத மகாயுத்தம்", ஏர்டெல்லின் சூப்பர் சிங்கர் பருவம் 2 உள்ளிட்ட பல்வேறு தென்னிந்திய இசைப் போட்டித் தொலைக்காட்சி நிகழ்ச்சிகளில் தொகுப்பாளராகவும், நடுவராகவும் இருந்துள்ளார். ராஜ் தொலைக்காட்சியில் ஒளிபரப்பப்பட்ட "கர்நாடக இசைப் போட்டி" என்ற தொலைக்காட்சி நிகழ்ச்சியான "தனிஷ்க் சொர்ண சங்கீதம்" நிகழ்ச்சியின் முதல் பருவத்திலும் இவர் தொகுப்பாளராக இருந்தார்.
# வடக்கு குஜராத்

**வடக்கு குஜராத்** (**North Gujarat** , குஜராத் மாநிலத்தின் வடக்கில் உள்ள காந்திநகர் மாவட்டம், பனஸ்கந்தா மாவட்டம், சபர்கந்தா மாவட்டம், பதான் மாவட்டம், மெக்சனா மாவட்டம் மற்றும் ஆரவல்லி மலைத்தொடர் பகுதிகளைக் கொண்டது. வடக்கு குஜராத் பகுதிகளில் பால் பண்ணை தொழில் சிறப்பாக உள்ளது. இப்பகுதியில் ஆண்டின் சராசரி மழைப்பொழிவு 60 செமீ ஆகும். இப்பகுதியில் குஜராத்தி மொழி பேசப்படுகிறது.
# மத்திய குஜராத்

**மத்திய குஜராத்** (**Central Gujarat**) இந்தியாவின் குஜராத் மாநிலத்தின் மையப் பகுதியில் அமைந்துள்ளது. மத்திய குஜராத்தில் வதோதரா மாவட்டம், மகிசாகர் மாவட்டம், ஆனந்த் மாவட்டம்
, கேதா மாவட்டம், பஞ்சமகால் மாவட்டம், தாகோத் மாவட்டம் மற்றும் சோட்ட உதய்பூர் மாவட்டங்களைக் கொண்டது.
# தெற்கு குஜராத்

**தெற்கு குஜராத்** (**South Gujarat**)இந்தியாவின் மேற்கில் அமைந்த குஜராத் மாநிலத்தில் அமைந்துள்ளது. தெற்கு குஜ்ராத்தின் மேற்கு பகுதிகள் அரபுக் கடல் கரைப்பகுதிகளையும், கிழக்குப் பகுதிகள் சாத்பூரா மலைப்பகுதிகளையும் கொண்டது. தெற்கு குஜராத் பகுதியில் நர்மதா ஆறு பாய்கிறது. முக்கிய சுற்றுலாத் தலம் நர்மதா மாவட்டத்தில் உள்ள கெவாடியா பகுதியில் அமைந்த ஒற்றுமைக்கான சிலை ஆகும். தெற்கு குஜராத்தின் பன்னாட்டு வணிக நகரங்கள் சூரத் மற்றும் பரூச் ஆகும்.
# தெற்கு குஜராத்

## தெற்கு குஜராத் பகுதியில் உள்ள மாவட்டங்கள்

1. சூரத் மாவட்டம்
1. பரூச் மாவட்டம்
1. நவ்சாரி மாவட்டம்
1. தாங் மாவட்டம்
1. வல்சாடு மாவட்டம்
1. நர்மதா மாவட்டம்
1. தபி மாவட்டம்
# மூச்சுக் குழாய் புற்றுநோய்

**மூச்சுக் குழாய் புற்றுநோய்** (*Tracheal cancer*) என்பது மூச்சுக் குழாயின் உள்சுவரில் தோன்றும் புற்றுநோயாகும். இந்நோய், 40 முதல் 60 வரையிலான ஆண் பெண் இரு பாலரிடமும் ஒரே அளவில் காணப்படுகிறது. இப்புற்றுநோய் அதிகமாகத் தட்டைப்படை உயிரணுக்களால் ஆனது. இந்நோய், மிகவும் அரிதாகவே காணப்படுகிறது . பத்து லட்சத்தில் இருவருக்கே இந்நோய் தோன்றும் வாய்ப்புள்ளது. மூச்சுக் குழாய் என்பது குரல்வளைக்கும் நுரையீரல் இரண்டாகப்பிரியும் இடத்துக்கும் இடையிலான பகுதியாகும். உறுதியான குருத்தெலும்பு வளையங்களால் ஆன ஒரு குழாய்போல் உள்ளது. இக்குழாயில் தோன்றும் கட்டிகள்கூடப் புற்றாக மாற அதிக வாய்ப்புள்ளன. 15% நோயாளிகளே மூன்று வருடம் வாழ்கின்றனர். இந்நோயை வகைப்படுத்துவது பொதுவாக மற்ற புற்றுநோய்களைப் போன்றதேயாகும்.
# மூச்சுக் குழாய் புற்றுநோய்

## நோய்க்கான காரணிகள்

நோய்க்கான காரணிகளாகப் புகைத்தல், சுகாதாரமற்ற வாழ்விடம், வேதிப்பொருட்கள் ஆகியவை உள்ளன.
# மூச்சுக் குழாய் புற்றுநோய்

## நோய்க்கான அறிகுறிகள்

மூச்சுவிடுவதில் சிரமம், வறட்டு இருமல், சளியுடன் இரத்தம் கலந்து வெளிப்படுவது (haemoptysis), குரலடைப்பு, அடிக்கடித் தொற்றுநோய் முதலியன சில அறிகுறிகளாகும். இந்நோய்க் காரணமாகச் சில சமயங்களில் உணவு உட்கொள்வதில் துன்பம் ஏற்படும்.
# மூச்சுக் குழாய் புற்றுநோய்

## நோய்க் கண்டறிதல்

எக்சு-கதிர் ஆய்வு, சி.டி வரைவு, எம். ஆர். ஐ வரைவு, உள்நோக்கியியல் போன்ற பல ஆய்வுகள் நோய்க்காணலில் உதவுகின்றன.
# மூச்சுக் குழாய் புற்றுநோய்

## மருத்துவம்

- உள் கதிர் மருத்துவம்
- அறுவையின் போது புற்றுக் கண்ட இடத்தினை அகற்றி இரு முனைகளையும் இணைத்தல்.
- லேசர் மருத்துவம்
- வேதி மருத்துவம்  
ஆரம்ப நிலையில் கண்டு மருத்துவம் மேற்கொண்டால் பலன் அதிகமாக இருக்கும்.
# சாரங்கதேவர்

**சாரங்கதேவர்** (*Sarangadeva*, 1175 – 1247) இசை மற்றும் நாடகம் குறித்த பாரம்பரிய சமசுகிருத உரையான சங்கீத இரத்தினாகாரம் என்ற நூலை எழுதிய 13 ஆம் நூற்றாண்டின் இந்திய இசைக்கலைஞர் ஆவார். இந்துஸ்தானி இசை மற்றும் கருநாடக இசை மரபுகள் ஆகிய இரண்டாலும் இந்திய பாரம்பரிய இசையில் இது அதிகாரப்பூர்வ கட்டுரையாக கருதப்படுகிறது.
# சாரங்கதேவர்

## சுய சரிதை

சாரங்கதேவர் காஷ்மீரின் ஒரு பிராமணக் குடும்பத்தில் பிறந்தார். இந்தியத் துணைக் கண்டத்தின் வடமேற்குப் பகுதிகளில் இசுலாமிய படையெடுப்பு மற்றும் தில்லி சுல்தானகம் தொடங்கிய சகாப்தத்தில், இவரது குடும்பம் தெற்கே குடியேறி, எல்லோரா குகைகளுக்கு அருகே தேவகிரி யாதவப் பேரரசால் ஆளப்பட்ட மைய இந்தியாவில் (மகாராட்டிரம்) வடக்கு கர்நாடகா மற்றும் மத்தியப் பிரதேசத்தின் சில பகுதிகளை உள்ளடக்கியப் பகுதிகளான தக்காணப் பீடபூமி பிராந்தியத்தில்]] குடியேறியது. சாரங்கதேவர், இரண்டாம் சிங்கண்ணா அரசவையில் (1210–1247) தனது இசை ஆர்வங்களைத் தொடர சுதந்திரத்துடன் கணக்காளராக பணியாற்றினார்.
# சாரங்கதேவர்

## யோசனைகள்

இசை மற்றும் நடனம் குறித்த தனது கருத்துக்களை சங்கீத இரத்னாகாரத்தில் ஏழு அத்தியாயங்களில் வழங்கினார். ஆனால் அதை தத்துவ சூழலுடன் ஒருங்கிணைத்தார் .
# சாரங்கதேவர்

## செல்வாக்கு

இந்திய துணைக் கண்டத்தின் மிகவும் செல்வாக்குமிக்க இடைக்கால இசைக் கோட்பாட்டாளர்களில் ஒருவரான இவருடைய புத்தகம் "இந்திய பாரம்பரிய இசை குறித்த முதல் நவீன புத்தகம்" என்று அழைக்கப்படுகிறது. இசைப் பேராசிரியரான *டான் ராண்டல்* என்பவரின் கூற்றுப்படி, சாரங்கதேவரின் உரை பண்டைய இந்திய இசை மரபின் நாட்டிய சாஸ்திரத்தையும், *பிரஹாதேஷியையும்* விளக்கும் மிக விரிவான கட்டுரை ஆகும்.
# மட்டி (2021 மலையாளத் திரைப்படம்)

**மட்டி** என்பது 2021 ஆம் ஆண்டில் வெளியாக இருக்கும் மலையாளத் திரைப்படமாகும். இந்தியாவில் முதன் முறையாக சேறோட்டப் பந்தயத்தை அடிப்படையாக வைத்து இத்திரைப்படம் உருவாகி இருப்பதாக தெரிவிக்கப்படுகிறது. இத்திரைப்படம் மலையாளம் அல்லாது தமிழ், தெலுங்கு, கன்னடம், இந்தி மற்றும் இதர பெரு மொழிகளிலும் மொழி மாற்றம் செய்து வெளியாக இருப்பதாக அறிவிக்கப்பட்டுள்ளது.
# ஆசாத் மூப்பன்

**ஆசாத் மூப்பன்** (Azad Moopen பிறப்பு: ஏப்ரல் 15, 1953, கல்பகஞ்சேரி - கேரளா) ஒரு இந்திய சுகாதார தொழில்முனைவோர், மருத்துவர் மற்றும் தொழிலதிபர் ஆவார். இந்தியா மற்றும் மத்திய கிழக்கு நாடுகளில் 1987 ஆம் ஆண்டில் நிறுவப்பட்டு நடத்தப்படும் அஸ்தர் டி.எம். சுகாதார நிறுவனத்தின் தலைவர் மற்றும் நிர்வாக இயக்குநராகவும் உள்ளார். ஆசியா-பசிபிக் பகுதியில் பல சுகாதார வசதிகளை உருவாக்க்கி வருபவர்.  
2010 ஆம் ஆண்டு அவருக்கு பிரவாசி பாரதீய சம்மான் விருதும், 2011 ஆம் ஆண்டு பத்மஸ்ரீ விருதும் வழங்கப்பட்டது.. போர்ப்ஸ் பத்திரிக்கையானது ஐக்கிய அரபு அமீரகத்தின் சிறந்த 100 இந்தியத் தலைவர்கள்" பட்டியலில் 6 வது இடத்தை தந்துள்ளது. மேலும் அரேபிய பிசினஸ் பத்திர்க்கையின்படி "மத்திய கிழக்கு நாடுகளில் உள்ள 50 பணக்கார இந்தியர்களில்" 29 வது இடத்தைப் தந்துள்ளது .
# ஆசாத் மூப்பன்

## பிறப்பு

ஆசாத் மூப்பன் ஏப்ரல் 15, 1953 அன்று கேரளாவின் மலப்புறம் மாவட்டத்தில் உள்ள கல்பகஞ்சேரி என்ற கிராமத்தில் பிறந்தார். இவரின் தந்தை எம்.ஏ.மூப்பன் சுதந்திர போராட்ட வீரர் மற்றும் சமூகத் தலைவர் ஆவார்.
# ஆசாத் மூப்பன்

## கல்வி

ஆசாத் மூப்பன் எம்.பி.பி.எஸ் படிப்பில் தங்கப் பதக்கம் வென்றவர் மற்றும் கேரளாவின் கோழிக்கோடு மருத்துவக் கல்லூரியில் பொது மருத்துவத்தில் முதுகலை பட்டமும் மற்றும் தில்லி பல்கலைக்கழகத்தில் மார்பு நோய் (Chest Diseases) குறித்த பட்டையப்படிப்பும் படித்தவர்.
# பக்கோடா காதர்

**பக்கோடா கதர்** (*Pakoda Kadhar*) என்பவர் ஒரு இந்திய நடிகர் ஆவார். இவர் குறிப்பாக தமிழ் படங்களில் நகைச்சுவை மற்றும் துணை வேடங்களில் நடித்துள்ளார். 1960ல் தொடங்கி 1992 வரை தமிழில் 200க்கும் மேற்பட்ட படங்களில் நடித்தார். நடிகர்கள் நாகேஷ், சுருளி ராஜன், தேங்காய் சீனிவாசன் ஆகியோருடன் நகைச்சுவை வேடங்களில் இணைந்து நடித்தவர்களில் இவர் குறிப்பிடத்தக்கவர் ஆவார். மெட்ராஸ் டூ பாண்டிச்சேரி, ராமன் எத்தனை ராமனடி, ஆலயம், அன்பளிப்பு, தெய்வீக உறவு, சோப்பு சீப்பு கண்ணாடி ஆகியவை இவர் நடித்த குறிப்பிடத்தக்க திரைப்படங்களாகும்.
# பக்கோடா காதர்

## குடும்பம்

இவருக்கு மும்தாஜ் என்ற மனைவியும், நாகூர் மைதீன் என்ற மகனும் இருந்தனர்.
# பக்கோடா காதர்

## இறப்பு

இவர் 1998 சனவரி 21 அன்று இதய நோயால் இறந்தார்.
# பக்கோடா காதர்

## திரைப்படவியல்

*இது ஒரு பகுதி திரைப்படவியல் மட்டுமே.* *நீங்கள் இதை விரிவாக்கலாம்.*
# பக்கோடா காதர்

## திரைப்படவியல்

### 1960 கள்

| 1961 | *பாசமலர்* |  |
| --- | --- | --- |
| 1962 | *பார்த்தால் பசி தீரும்* |  |
| 1963 | *இருவர் உள்ளம்* |  |
| 1964 | *சர்வர் சுந்தரம்* |  |
| 1965 | *வழிகட்டி* |  |
| 1966 | *மதராஸ் டு பாண்டிச்சேரி* |  |
| 1966 | *பெற்றால்தான் பிள்ளையா* |  |
| 1966 | *அவன் பித்தனா* |  |
| 1967 | *பக்த பிரகலாதா* |  |
| 1967 | *நினைவில் நின்றவள்* |  |
| 1967 | *ஆலயம்* |  |
| 1967 | *தங்கை* |  |
| 1968 | *நிமிர்ந்து நில்* |  |
| 1968 | *உயிரா மானமா* |  |
| 1968 | *நினைவில் நின்றவள்* |  |
| 1968 | *ஒளி விளக்கு* |  |
| 1969 | *கண்ணே பாப்பா* |  |
| 1969 | *தெய்வீக உறவு* |  |
| 1969 | *ஆயிரம் பொய்* | வார்டு பையன் |
| 1969 | *அத்தை மகள்* |  |
| 1969 | *அஞ்சல் பெட்டி 520* |  |
| 1969 | *அன்பளிப்பு* |  |
| 1969 | *ஐந்து லட்சம்* |  |
| 1969 | *பொண்ணு மாப்பிள்ளை* |  |
# பக்கோடா காதர்

## திரைப்படவியல்

### 1970 கள்

| 1970 | *ராமன் எத்தனை ராமனடி* |  |
| --- | --- | --- |
| 1970 | *அனாதை ஆனந்தன்* |  |
| 1970 | *நிலவே நீ சாட்சி* |  |
| 1970 | *கண்மலர்* |  |
| 1971 | *தங்க கோபுரம்* |  |
| 1971 | *பலே பாப்பா* | தெலுங்கு |
| 1972 | *பம்பாய் டு கோவா* | இந்தி |
| 1972 | *சக்தி லீலை* | கோபாலு |
| 1972 | *பட்டிக்காடா பட்டணமா* | புளியோதரை |
| 1973 | *ராஜபார்ட் ரங்கதுரை* | இட்லி |
| 1974 | *தாய்* |  |
| 1974 | *மாணிக்கத் தொட்டில்* |  |
| 1974 | *பிள்ளைச் செல்வம்* |  |
| 1975 | *டாக்டர் சிவா* |  |
| 1975 | *பிஞ்சு மனம்* |  |
| 1975 | *கஸ்தூரி விஜயம்* |  |
| 1976 | *பாலூட்டி வளர்த்த கிளி* |  |
| 1976 | *துணிவே துணை* | கடைக்காரர் |
| 1979 | இனிக்கும் இளமை |  |
| 1979 | *ஞானக்குழந்தை* | கற்பூரம் |
| 1979 | *தாயில்லாமல் நானில்லை* |  |
| 1979 | *அலங்காரி* |  |
# பக்கோடா காதர்

## திரைப்படவியல்

### 1980 கள்

| - | 1980 | *சிகப்புக்கல் மூக்குத்தி* |
| --- | --- | --- |
| 1980 | *எல்லாம் உன் கைராசி* |  |
| 1987 | *மனிதன்* |  |
| 1988 | *மனைவி ஒரு மந்திரி* |  |
| 1988 | *செந்தூரப்பூவே* |  |
| 1989 | *பாம்மா மாட்டா பங்காரு பாட்டா* | தெலுங்கு |
# பக்கோடா காதர்

## திரைப்படவியல்

### 1990 கள்

| 1991 | பவுனு பவுனுதான் |  |
| --- | --- | --- |
| 1992 | *சோலையம்மா* | } |
# சையத் ஹசன் இமாம்

**சையத் ஹசன் இமாம்**(Syed Hasan Imam 31 ஆகஸ்ட் 1871 - 19 ஏப்ரல் 1933) ஒரு இந்திய அரசியல்வாதி ஆவார், அவர் இந்திய தேசிய காங்கிரசின் தலைவராக 1918 ஆம் ஆண்டு செப்டம்பரில் தேர்ந்தெடுக்கப்பட்டார்.இந்திய தேசிய காங்கிரஸின் தலைவராக தேர்ந்தெடுக்கப்பட்ட நான்காவது முஸ்லீம் இவராவார். (பத்ருதீன் தியாப்ஜி, ரஹமத்துல்லாஹ் முஹம்மது சயானி மற்றும் நவாப் சையத் முகமது பகதூர்ஆகியோருக்குப் பிறகு).
# சையத் ஹசன் இமாம்

## பிறப்பு

சையத் ஹசன் இமாம் 31 ஆகஸ்ட் 1871 ஆம் ஆண்டு பீகார் மாநிலத்தின் பாட்னா அருகிலுள்ள நியோரா எனும் ஊரில் பிறந்தார். சையத் அவர்களின் மூதாதையர்களில் ஒருவர் முகலாய பேரரசர் அவுரங்கசீப்பின் ஆசிரியராக இருந்தவர். இவர் ஹாரோ மற்றும் ஆக்ஸ்போர்டு பல்கலைக்கழகத்தில் படித்தவர், இந்திய உச்ச நீதிமன்றத்தின் தேர்ந்த வழக்கறிஞராகவும் லத்தீன் மற்றும் கிரேக்க மொழிகளிலும் தேர்ச்சி பெற்றவராகவும் இருந்தார். ஹசன் இமாமின் தந்தை பாட்னா கல்லூரியில் வரலாறு பேராசிரியராக இருந்தார்.
# சையத் ஹசன் இமாம்

## இதையும் பார்க்க

இந்திய தேசிய காங்கிரஸ் கட்சி தலைவர்கள் பட்டியல்
# கத்திப்பூடி

**கத்திப்பூடி**(*Kattipudi*) என்பது இந்தியாவின் ஆந்திர மாநிலத்தின் கிழக்கு கோதாவரி மாவட்டத்தில் உள்ள ஒரு கிராமமாகும்.
# கத்திப்பூடி

## நிலவியல்

பிரதான கிராமம் என்ற ஆள்கூறில் அமைந்துள்ளது. இக்கிராமம் கடல் மட்டத்திலிருந்து சுமார் 47 மீ. உயரத்தில் உள்ளது.  
கத்திப்பூடியில் தேசிய நெடுஞ்சாலை 216 துவங்குகிறது.
# வில்லியம் ஜோன்ஸ்

வில் சர் வில்லியம் ஜோன்சின் கல்லறை]]  
**சர் வில்லியம் ஜோன்ஸ்** (**Sir William Jones**) (28 செப்டம்பர் 1746 – 27 ஏப்ரல் 1794) ஆங்கிலேயரான இவர் மொழியியல் அறிஞரும், நீதியரசரும் ஆவார். இவர் வங்காளத்தின் வில்லியம் கோட்டையில் இருந்த பிரித்தானிய இந்தியாவின் உச்ச நீதிமன்றத்தில் இந்து மற்றும் இசுலாமிய சட்டங்களின் நீதியரசராக 22 அக்டோபர் 1783 முதல் 27 ஏப்ரல் 1794 முடிய பணியாற்றியவர். இவர் 1770-ஆம் ஆண்டில் மனுதரும சாத்திரம் எனும் நூலை ஆங்கில மொழியில் வெளியிட்டார்.  
இந்தியவியல் மற்றும் சமஸ்கிருதம் மற்றும் ஐரோப்பிய மொழிகளை கற்றறிந்த இவர், இந்திய-ஆரிய மொழிகளுக்கும், இந்திய ஐரோப்பிய மொழிகளுக்கிடையே உள்ள உறவுகளை நிலைநாட்டியவர். இவர் 1784இல் கொல்கத்தா நகரத்தில் ஆசியச் சமூகம் எனும் நிறுவனத்தை நிறுவினார்.  
இந்து மற்றும் முஸ்லீம் சமயச் சட்டங்களை ஆங்கிலத்தில் மொழிபெயர்ப்பதற்காக வில்லியம் ஜோன்ஸ் சமஸ்கிருத மொழியை ஆழ்ந்து கற்றார. 1794-இல் இந்து வாழ்வியல் சட்டங்களைக் கூறும் மனுதரும சாத்திரத்தை ஆங்கில மொழியில் மொழி பெயர்த்தார். காளிதாசரின் சாகுந்தலம் போன்ற நூல்களை ஆங்கிலத்தில் மொழி பெயர்த்தார். 1792-இல் இசுலாமியச் சட்ட முறைமையை ஆங்கிலத்தில் மொழி பெயர்த்தார். சமஸ்கிருதம், இலத்தீன் மற்றும் கிரேக்க மொழிகளின் பொதுவான கூறுகள் குறித்தான இவரது மொழியியல் ஆய்வுகள 19ஆம் நூற்றாண்டின் முற்பகுதியில் ஒப்பீட்டு மொழியியலின் வளர்ச்சிக்கான உந்துதலாக அமைந்தது.  
மேலும் 1771இல் இவர் எழுதிய பாரசீக மொழி இலக்கண நூல் மற்றும் இஸ்லாமியத்திற்கு முந்தைய ஏழு அரபு மொழிகளின் புகழ் பெற்ற மொழிபெயர்ப்பான **மொல்லாகட்** (1782) கவிதைகள் பிரித்தானிய மக்களுக்கு அறிமுகமானது.
# இளம் உலகம் (யங் வேர்ல்ட்)

***யங் வேர்ல்ட்*** அல்லது **இளம் உலகம்** (*Young World*) என்பது குழந்தைகளுக்கான செய்தித்தாள். *இது* தி இந்து என்ற பிரபல செய்தித்தாளின் பதிப்பாகும். இதில் குழந்தைகள் பங்களிக்கும் விளக்கப்படங்களுடன் வரைபடங்கள், கவிதைகள், கதைகள் உள்ளிட்ட பிரிவுகள் உள்ளன. *இது புத்தகங்கள்*, *திரைப்படங்கள்*, *பாடல்கள்* மற்றும் *வலைத்தளங்களின்* மதிப்புரைகளையும் கொண்டுள்ளது. குழந்தைகளுக்கான செய்திகளை தரும் வகையில் *செய்தி புதுப்பிப்பு* பகுதியையும் கொண்டுள்ளது. *ஆர்ச்சி* போன்ற வரைகலையிலிருந்து சிறிய கட்டுரைகள் உள்ளன. ஒவ்வொரு வாரமும் தொகுப்பாசிரியரிடமிருந்து குறிப்பும் இதில் உள்ளது. *இளம் உலகம்* சனிக்கிழமை தி இந்து ஆங்கிலப் பத்திரிக்கையின் இணைப்பாக வெளிவருகிறது. குழந்தைகளின் சொற்களஞ்சியத்தை மேம்படுத்துவதற்காக புதிய சொற்களுக்கான பகுதியும் இதில் உள்ளன.
# இளம் உலகம் (யங் வேர்ல்ட்)

## பங்களிப்புகள்

*யங் வேர்ல்ட்* பொறுப்பாளர்களாக புடா டா கிரேட், யுங்கன், லாபம், பிளேக் மற்றும் தயாரிப்பாளர் ஜே-மிட்ச் ஆகியோர், டிசம்பர் 2006இல் குழுவை நிறுவியதிலிருந்து ஒரு குழுவாக உள்ளனர்.
# அழைப்பிதழ் (திரைப்படம்)

**அழைப்பிதழ்** என்பது 2008 ஆம் ஆண்டு வெளியான இந்திய தமிழ் காதல் நாடகத் திரைப்படம் ஆகும். பி. கே. ராஜ்மோகன் இயக்கிய இப்படத்தில் புதுமுகங்களான ரதீஷ், சோனா ஆகியோர் முக்கிய வேடங்களில் நடித்துள்ளனர், எம். எசு. பாசுகர், பாலு ஆனந்த், பி. கே. ராஜ்மோகன், உமா கவுரி, எழில் ஆகியோர் துணை வேடங்களில் நடித்துள்ளனர். இந்த படத்திற்கு ஹிடேஷ் இசை அமைத்துள்ளார். படமானது 11 சூலை 2008 இல் வெளியானது.
# அழைப்பிதழ் (திரைப்படம்)

## நடிகர்கள்

- ரத்தீஷ் சிவாவாக
- சோனா சௌந்தர்யாவாக
- எம். எசு. பாசுகர் திட்ட மேலாளராக
- பாலு ஆனந்த் முன்யாவாக
- பி. கே. இராஜ்மோகனாக
- உமா கௌரி
- எழில்
- விஜய் கண்ணன் சௌந்தர்யாவின் தாயாக
- ரம்பா சிவாவின் தாயாக
- சி. ஜெயபால்
- நண்டு
- வி. எஸ். நல்லக்காமு
- நெல்லை சிவா
- பாவா இலட்சுமணன் சிவாவின் உறவினராக
- கொட்டாச்சி காத்துவாக
- சிவநாராயணமூர்த்தி தேனீர் போடுபவராக
- என். ஜி. அல்லிமுத்து
- மீசை நாகராஜ்
- விஜயராஜ் விஜயாக
- ஈஸ்ர் ஈஸ்வராக
- பெரியார் பெரியாராக
- வெங்கட் கிருஷ்ணா வெங்கட் கிருஷ்ணாவாக
# அழைப்பிதழ் (திரைப்படம்)

## இசை

திரைப்பட பின்னணி இசை, பாடல் இசை ஆகியவற்றை இசையமைப்பாளர் ஹிடேஷ் அமைத்துள்ளார். இசைப்பதிவில் பழனி பாரதி, நா. முத்துக்குமார் ஆகியோர் எழுதிய ஐந்து பாடல்கள் உள்ளன.
# அழைப்பிதழ் (திரைப்படம்)

## வரவேற்பு

ஒரு விமர்சகர் 5 க்கு 1.75 என படத்துக்கு மதிப்பெண்ணிட்டு, "இசை சராசரிக்கும் குறைவானது, ஒளிப்பதிவோ நேர்த்தி இல்லை, படத் தொகுப்பு இன்னும் சிறப்பாக இருந்திருக்கலாம், திரைக்கதை எளிமையாக உள்ளது" என்று முடித்தார்.
# இரும்புலியூர் சந்திப்பு

**இரும்புலியூர் சந்திப்பு** (*Irumbuliyur Junction*) இந்தியாவின் சென்னை நகரத்தில் உள்ள முக்கியமான சந்திப்புகளில் ஒன்று. இது சென்னை புறவழிச்சாலை என்.எச் 45 சந்திக்கும் இடத்தில் சென்னையில் தாம்பரம் அருகே உள்ள இரும்புலியூரில் அமைந்துள்ளது.  
உள்ளூர் பொதுமக்களின் கல்வித் தேவையைப் பூர்த்தி செய்வதற்காக 1987க்கும் 1993க்கும் இடையில் இப்பகுதியில் அன்பரசு செவிலியர் பள்ளி, மற்றும் தாகூர் மெட்ரிகுலேஷன் பள்ளி இரும்புலியூரில் செயல்படத் துவங்கியது. நெடுஞ்சாலை மற்றும் இரயில் பாதை இந்நகரத்தைத் கிழக்குத் தாம்பரம் மற்றும் மேற்குத் தாம்பரம் எனப் பிரிக்கிறது. இப்பகுதியில் உள்ளோர் சென்னை புறநகர் ரயில்வே பயன்பாட்டிற்குத் தாம்பரம் தொடருந்து நிலையத்தினைப் பயன்படுத்துகின்றனர். மேற்கு தாம்பரம் வழியாகப் பிரதான சாலை லட்சுமி நகர், கிருஷ்ணா நகர், பாரதி நகர், பழைய பெருங்களத்தூர், மதான புரம் மற்றும் முடிச்சூர் பகுதிகளை மாவட்டத்துடன் இணைக்கிறது. இது வண்டலூர் - ஓரகடம் சாலையில் முடிகிறது. வண்டலூர்-நெமிலிச்சேரி வெளி வளையச் சாலையின் துவங்கப்பட்டதிலிருந்து மேற்கு தாம்பரம் வேகமாக வளர்ந்துவரும் நகரமாக உள்ளது.  
மேற்குத் தாம்பரத்தில் உள்ள பல்பொருள் அங்காடிகளில் ஹெரிடேஜ், ரிலையன்ஸ் ஃப்ரெஷ் மற்றும் நீலகிரி ஆகியவை முக்கியமானவை. வங்கிகளில் பாரத ஸ்டேட் வங்கி, கனரா வங்கி, ஆக்ஸிஸ் வங்கி, ஐசிஐசிஐ வங்கி, இந்தியன் ஓவர்சீஸ் வங்கி மற்றும் இந்தியன் வங்கி ஆகியவை அடங்கும்.
# இரும்புலியூர் சந்திப்பு

## 3-அடுக்கு பரிமாற்றம்

சென்னை புறவழிச்சாலை மற்றும் தேசிய நெடுஞ்சாலை 45க்கு இடையிலான போக்குவரத்தை எளிதாக்க மூன்று அடுக்கு பரிமாற்ற மேம்பாலம் கட்டப்பட்டுள்ளது.  
- தாம்பரம்-மதுரவாயல் வரை "-1" நிலை.
- செங்கல்பட்டு- தாம்பரம் மற்றும் மதுரவாயல்; தாம்பரம் முதல் செங்கல்பட்டு வரை; மதுரவாயல் இருந்து தாம்பரம் வரை "0" நிலை.
- மதுரவாயல் - செங்கல்பட்டு "+1" நிலை.
# இரும்புலியூர் சந்திப்பு

## சுற்றுலா இடங்கள்

- வண்டலூர் உயிரியல் பூங்கா 4&nbsp;கி.மீ.
- கிஷ்கிந்தா 8&nbsp;கி.மீ.
- கோவளம் கடற்கரை 25&nbsp;கி.மீ.
- குயின்ஸ்லாந்து கேளிக்கை பூங்கா 19&nbsp;கி.மீ.
- குழந்தைகள் பூங்கா 24&nbsp;கி.மீ.
- நங்கநல்லூர் ஆஞ்சநேய கோயில் 15&nbsp;கி.மீ.
- மெரினா கடற்கரை 32&nbsp;கி.மீ.
# தேவன் ஏகாம்பரம்

**தேவன் ஏகாம்பரம்** (Devan Ekambaram) (பிறப்பு 1975 திசம்பர் 25) ஒரு இந்திய அமெரிக்க திரைப்பட பின்னணி பாடகரும், நடிகரும், இசையமைப்பாளரும் ஆவார். தமிழ்ப் படங்களில் பின்னணி பாடகராக தனது வாழ்க்கையைத் தொடங்கிய இவர் பின்னர் தெலுங்கு, கன்னடம் போன்ற பல தென்னிந்திய மொழிகளிலும் 500க்கும் மேற்பட்ட படங்களுக்கு பாடியுள்ளார்.
# தேவன் ஏகாம்பரம்

## கல்வி

தேவன் தனது உயர்நிலைப் பள்ளி படிப்பை ஐக்கிய அமெரிக்காவின் நியூ செர்சியிலுள்ள *பிரீஹோல்ட் டவுன்ஷிப்* உயர்நிலைப் பள்ளியில் பயின்றார். இவர் தனது இரண்டாம் ஆண்டில் அர்பானா சாம்பேன்னுள்ள இலினொய் பல்கலைக்கழகத்தில் சேர்ந்து மின் பொறியியலில் பட்டம் பெற்றார்.
# தேவன் ஏகாம்பரம்

## தொழில்

1999ஆம் ஆண்டில் அகாதமி விருது வென்ற இசையமைப்பாளர் ஏ.ஆர்.ரகுமானுடன் தனது முதல் பாடலைத் தொடங்கினார். பின்னர், யுகேந்திரனுடன் காதலர் தினம் படத்திற்காக "ஓ மரியா ஓ மரியா" என்ற தனது முதல் பாடலை பதிவு செய்தார். இந்த பாடல் அனைத்து பிரிவுகளிலும் வெற்றி பெற்றது. அதன்பிறகு பல தென்னக இசை இயக்குநர்களிடமிருந்து பல பாடல்களைப் பெற்றார்.  
ஹாரிஸ் ஜயராஜ் இசையமைத்த மின்னலே (2001) திரைப்படத்திலிருந்து "ஒரே ஞாபகம்" என்ற பாடல் இவரது இரண்டாவது பெரிய வெற்றியாக வந்தது.அதன்பிறகு இளையராஜா, வித்தியாசாகர், தேவா, யுவன் சங்கர் ராஜா, கார்த்திக் ராஜா போன்ற பலரின் இசையமைப்பின் கீழ் தமிழ் மற்றும் தெலுங்கு படங்களில் பல பிரபலமான பாடல்களைப் பாடினார். ஏ.ஆர்.ரகுமான் இசையமைத்த விண்ணைத்தாண்டி வருவாயா படத்தில் இடம்பெற்ற "அன்பில் அவன்" பாடல் இரசிகர்கள் மனதில் இடம்பெற்றது.  
இவரது பெரும்பாலான பாடல்கள் இசை இயக்குநர் ஹாரிஸ் ஜெயராஜுடன் இருந்தது. மேலும் அவருக்காக இவர் பாடிய அனைத்து பாடல்களுக்கும் இரசிகர்களிடமிருந்து நல்ல வரவேற்பு கிடைத்துள்ளது.  
சமீபத்தில் இவர் இயக்குநர் வெங்கட் பிரபுவுடன் பிரியாணி படத்திற்காக யுவன் சங்கர் ராஜா இசையமைப்பில் "நா நா நா" என்ற ஒரு பெப்பி பாடலைப் பாடியுள்ளார். *"நியூ ஜாக் ஸ்விங் மிக்ஸ்"* மற்றும் "*தி எக்ஸ்டெண்டட் மிக்ஸ்"* என்று அழைக்கப்படும் பாடலின் இரண்டு வெவ்வேறு மறு இசைக்கலவை பதிப்புகளும் ஒரு நல்ல வெற்றியைப் பெற்றன.  
இவர் சமீபத்தில் என்னை அறிந்தால் திரைப்படத்தில் "என்னை அறிந்தால்" எனற பாடலை மீண்டும் ஹாரிஸ் ஜயராஜ் இசையில் பாடினார். இந்த பாடலை பாடலாசிரியர் தாமரை எழுதியுள்ளார்.
# தேவன் ஏகாம்பரம்

## இசை இயக்கம்

2010 ஆம் ஆண்டு வெளிவந்த பலே பாண்டியா திரைப்படத்தில் இவர் இசை இயக்குநராக அறிமுகமானார். இந்த படத்தைத் தவிர, பல சிறிய தமிழ் இசைத் தொகுப்புகளுக்கு இவர் இசையமைத்து, பாடியுள்ளார்.
# தேவன் ஏகாம்பரம்

## நடிப்பு

இவர் ஒரு சில தமிழ் படங்களிலும் நடித்துள்ளார். அதில் முக்கியமானவை பார்த்திபன் கனவு (அறிமுக படம்), உன்னாலே உன்னாலே, ஜெயம் கொண்டான் போன்றவை. இதைத்தவிர திரைப்படங்களில் பல்வேறு முக்கிய கதாபாத்திரத்திற்கான பின்னணி குரரையும் இவர் அளித்துள்ளார். லிட்டில் ஜான் படத்தில் ஜான் மெக்கென்சிக்கும், தசாவதாரம் படத்தில் சுரேஷ் என்பவருக்கும், ஏழாம் அறிவு படத்தில் டோங் லீ என்ற சீன நடிகருக்கும் இவர் பின்னணி பேசியுள்ளார்.
# உலர்மார்பக வரைபதிவு

**உலர்மார்பக வரைபதிவு** (*Xeromammography*) என்பது குறைந்த ஆற்றல் கொண்ட ஃபோட்டான் எனப்படும் ஒளியன் கற்றைகள், நீண்ட வெளிப்பாடு நேரம் மற்றும் உலர் வேதியியல் வளர்த்திகள் ஆகியனவற்றைப் பயன்படுத்தி பூசப்பட்ட உலோகத் தகட்டில் எக்சுகதிர் படத்தைப் பதிவுசெய்யும் ஒளிமின்னழுத்த முறையாகும்.  
படத்தாளில்லாமல் காகிதத்தின் மீது மார்பக மென்திசுக் கட்டமைப்பின் இறுதி உருவம் உண்டாக்கப்படுகின்ற ஓர் உலர் கதிர்ப்படப் பதிவு நுட்பம் உலர்மார்பக வரைபதிவு . செயல்முறையில் பயன்படுத்தப்படுகிறது.  
இந்த செயல்முறை 1960 ஆம் ஆண்டுகளின் பிற்பகுதியில் யெரி எட்சுட்ரோம் என்பவரால் உருவாக்கப்பட்டது, மென்மையான திசுக்களைப் படம்பிடிக்க இம்முறை பயன்படுத்தப்பட்டது. பின்னர் இந்த செயல்முறையை மார்பக புற்றுநோயைக் கண்டறியப் பயன்படுத்தப்படுகிறது.
# சங்கீதா ராஜீவ்

ச. ரா என்றும் அழைக்கப்படும் **சங்கீதா ராஜீவ்** (Sangeetha Rajeev) ஓர் இந்தியப் பாடகியும், மேடைக் கலைஞரும்,இசையமைப்பாளரும் ஆவார். மலேசியாவில் நடந்த விமா இசை விருதுகள் 2019 நிகழ்ச்சியில் அந்த ஆண்டின் சிறந்த சர்வதேச பரப்பிசை பாடகி விருதினை வென்றார். சோனு நிகமுடன் நடிகை ஷைன் ஷெட்டி நடித்த "நீனே நீனே" என்ற கன்னடப் படத்திற்காக இவர் பாடியிருந்தார். இது இந்தியில் "துஹி துஹி" என்றும் வெளியிடப்பட்டது. "நீ ஹிங்க நோட பேடா" என்ற கன்னடப் பாடலுக்கும் இசையமைத்து, பாடியுள்ளார்.
# சங்கீதா ராஜீவ்

## தொழில்

கன்னடத் திரைப்படங்களிலிருந்து தனது வாழ்க்கையைத் தொடங்கிய இவர், இசையமைப்பாளர் தர்மா விஷ் என்பவரால் இந்தத் தொழிலுக்கு அறிமுகமானார். இவர் "ஆனே படாக்கி" என்ற படத்தில் ஒரு பாடலைப் பாடினார். அப்பாடலுக்காக அதே ஆண்டில் சிறந்த பின்னணிப் பாடகர் விருதையும் வென்றார்.  
பின்னர் இவர் தெலுங்குத் திரைப்படத்துறையில் "க்ஷனம்" என்ற படத்தின் இசை அமைப்பாளர் ஸ்ரீசரன் பக்காலா மற்றும் இயக்குநர் ஸ்ரீரஞ்சனி ஆகியோரால் நடிகர் / தயாரிப்பாளர் அக்கினேனி நாகார்ஜூனாவின் தயாரிப்பு நிறுவனமான அன்னபூர்ணா ஸ்டுடியோஸ் மூலம் அறிமுகப்படுத்தப்பட்டார்  
இவர் தனது தெலுங்கு திரைப்பட வாழ்க்கையை "ரங்குலா ராட்டினம்" படத்துடன் தொடங்கினார். அதில் இவர் ஒரு பிறந்த நாள் பாடலைப் பாடி, நடிகை சித்தாராவுக்கு பின்னணி குரலையும் கொடுத்தார். *சிம்ப்ளி ஏக் லவ் ஸ்டோரி* என்ற பாலிவுட் படத்திலும் இவர் பாடியுள்ளார்.  
"நீ ஹிங்கா நோட பேடா" உட்பட பலபாடல்களை கன்னடத்திலும், இந்தி மொழிகளிலும் பல தனிப்பாடல்களையும் இவர் பாடியுள்ளார்.
<nowiki/>நிகழ்ச்சியில் ஒரு இசை நிகழ்ச்சியில் சங்கீதா]]
# சங்கீதா ராஜீவ்

## ஆரம்ப கால வாழ்க்கை

சங்கீதா பெங்களூரில் ஒரு இசைக் குடும்பத்தில் பிறந்தார். இவரது தந்தை எஸ். ராஜீவ் ஒரு வங்கி மேலாளராக இருக்கிறார். இவர் தனது பணி காரணமாக இவரது ஆறு வயதில் மும்பைக்கு தனது குடும்பத்துடன் குடிபெயர்ந்தார். அங்கு இவர் தனது குழந்தைப் பருவத்தின் பெரும்பகுதியைக் கழித்தார். அங்கு பரதநாட்டியம், கருநாடக இசை, இந்துஸ்தானி இசை போன்றவற்றில் பயிற்சி பெற்றார்.
# சங்கீதா ராஜீவ்

## கல்வி

சங்கீதா தனது பள்ளிப்படிப்பை மும்பையில் முடித்தார். பின்னர், தகவல் அறிவியல் பொறியியலில் பட்டம் பெற்றார். பின்னர் இவர் இசையைத் தொடர இங்கிலாந்து சென்றார்.
# சங்கீதா ராஜீவ்

## தாக்கங்கள்

இவரது தாயார் எம்.கே.சாரதாம்பாள் ஒரு கருநாடக இசைக் கலைஞராக இருக்கிறார். சங்கீதா மேற்கத்திய இசையால் மிகவும் ஈர்க்கப்பட்டார். மேலும் மரியா கேரி, மறைந்த பெரிய மைக்கல் ஜாக்சன் ஆகியோரை தனது மேற்கத்திய தாக்கங்களாக கருதுகிறார். இவர் தன்னை சுனிதி சௌகானின் மிகப்பெரிய அபிமானிகளில் ஒருவராக கருதுகிறார்.
# சிங்காரவேலர் விருது

**சிங்காரவேலர் விருது** என்பது தமிழ்நாடு அரசின் தமிழ் வளர்ச்சித் துறையின் மூலம் ஆண்டுதோறும் அளிக்கப்படும் விருதுகளில் ஒன்றாகும். 2018 ஆம் ஆண்டு முதல் இந்த விருது வழங்கப்படுகிறது. தமிழில் அறிவியல் கருத்துக்களை நூலாக எழுதுபவர்களிலும், சமுதாய முன்னேற்றத்திற்காகவும், சமத்துவ கொள்கைக்காகவும், தொழிலாளர் நலனுக்காகவும் போராடுபவர்களிலும் சிறந்த ஒருவருக்கு இந்த விருது அளிக்கப்படுகிறது. விருது பெறுபவர்களுக்கு (இதற்கு முன் ஒரு இலட்சம் ரூபாயாக இருந்தது) இரண்டு இலட்சம் ரூபாய் பரிசுத் தொகையும், எட்டு கிராம் அளவிலான தங்கப்பதக்கமும், தகுதிச்சான்றும் அளிக்கப்பட்டு சிறப்பிக்கப்படுகின்றனர்.
# சிங்காரவேலர் விருது

## விருது பெற்றவர்கள் பட்டியல்

| வரிசை எண் | விருது பெற்றவர் பெயர் | விருது வழங்கப்பட்ட ஆண்டு |  |
| --- | --- | --- | --- |
| 1 | பா. வீரமணி | 2018 |  |
| 2 | அசோகா சுப்பிரமணியன் (எ) சோ. கா. சுப்ரமணியன் | 2019 |  |
| 3 | ஆ. அழகேசன் | 2020 |  |
| 4 | மதுக்கூர் இராமலிங்கம் | 2021 |  |
| 5 | நா. சு. சிதம்பரம் | 2022 |  |
| 6 | மு. சுப்பிரமணி | 2023 | } |
# சிங்காரவேலர் விருது

## இதனையும் காண்க

- ம. சிங்காரவேலர்
# அயோத்திதாசப் பண்டிதர் விருது

**அயோத்திதாசப் பண்டிதர் விருது** என்பது தமிழ்நாடு அரசின் தமிழ் வளர்ச்சித் துறையின் மூலம் ஆண்டுதோறும் அளிக்கப்படும் விருதுகளில் ஒன்றாகும். 2019 ஆம் ஆண்டு முதல் இந்த விருது வழங்கப்படுகிறது. சமத்துவம், பொதுவுடைமை, தமிழியல் ஆகிவற்றில் தனக்கென தனிமுத்திரைப் பதித்த தகைமையாளர் தமிழறிஞர் அயோத்திதாசப் பண்டிதர் பெயரில் அவர்தம் இலட்சிய நோக்கோடு செயன்மையாற்றும் ஒருவருக்கு ஆண்டுதோறும் இந்த விருது அளிக்கப்படுகிறது. இந்த விருதுக்கு ஒரு இலட்சம் ரூபாய் பரிசுத் தொகையும், எட்டு கிராம் அளவிலான தங்கப்பதக்கமும், தகுதிச்சான்றும் அளித்துச் சிறப்பிக்கப்படுகின்றனர்.
# அயோத்திதாசப் பண்டிதர் விருது

## விருது பெற்றவர்கள் பட்டியல்

| வரிசை எண் | விருது பெற்றவர் பெயர் | விருது வழங்கப்பட்ட ஆண்டு |  |
| --- | --- | --- | --- |
| 1 | புலவர் வே. பிரபாகரன் | 2019 |  |
| 2 | முனைவர் கோ.ப. செல்லம்மாள் | 2020 |  |
| 3 | ஞான. அலாய்சியஸ் | 2021 |  |
| 4 | வை. தேசிங்குராசன் | 2022 |  |
| 5 | முனைவர் மு.சச்சிதானந்தம் , | 2023 | } |
# மறைமலையடிகளார் விருது

**மறைமலையடிகளார் விருது** என்பது தமிழ்நாடு அரசின் தமிழ் வளர்ச்சித் துறையின் மூலம் ஆண்டுதோறும் அளிக்கப்படும் விருதுகளில் ஒன்றாகும். 2019 ஆம் ஆண்டு முதல் இந்த விருது வழங்கப்படுகிறது. தனித் தமிழில் படைப்புகள் அருகிவரும் நிலையில் தனித் தமிழில் படைப்புகளை உருவாக்கும் படைப்பாளர்களை ஊக்குவிக்கும் வகையில் தமிழறிஞர் ஒருவருக்கு ஆண்டுதோறும் இந்த விருது அளிக்கப்படுகிறது. இந்த விருதுக்கு ஒரு இலட்சம் ரூபாய் பரிசுத் தொகையும், எட்டு கிராம் அளவிலான தங்கப்பதக்கமும், தகுதிச்சான்றும் அளித்துச் சிறப்பிக்கப்படுகின்றனர்.
# மறைமலையடிகளார் விருது

## விருது பெற்றவர்கள் பட்டியல்

| வரிசை எண் | விருது பெற்றவர் பெயர் | விருது வழங்கப்பட்ட ஆண்டு |  |
| --- | --- | --- | --- |
| 1 | புலவர் ப.முத்துக்குமாரசுவாமி | 2019 |  |
| 2 | மறை தி. தாயுமானவன் | 2020 |  |
| 3 | சுகி. சிவம் | 2021 |  |
| 4 | மருத்துவர் சு. நரேந்திரன் | 2022 |  |
| 5 | புலவர் இராமலிங்கம் , | 2023 | } |
# காமராசர் விருது

**காமராசர் விருது** என்பது தமிழ்நாடு அரசின் தமிழ் வளர்ச்சித் துறையின் மூலம் ஆண்டுதோறும் அளிக்கப்படும் விருதுகளில் ஒன்றாகும். 2006 ஆம் ஆண்டு முதல் இந்த விருது வழங்கப்படுகிறது. தெருவெங்கும் பள்ளிகள் திறந்து, இலவசக் கல்வித்திட்டம், மதிய உணவுத் திட்டம் முதலிய திட்டங்கள் மூலமாக தமிழ் சமுதாயம் கல்வி எனும் கைவிளக்கு ஏந்தி முன்னேற வழிவகுத்த வரலாறு படைத்த பெருந்தகையாளர் அவர்களின் அடிச்சுவட்டில், தமிழக மக்களுக்கு தொண்டாற்றி வரும் ஒருவருக்கு இந்த விருது அளிக்கப்படுகிறது. இந்த விருதுக்கு ஒரு இலட்சம் ரூபாய் பரிசுத் தொகையும், எட்டு கிராம் அளவிலான தங்கப்பதக்கமும், தகுதிச்சான்றும் அளித்துச் சிறப்பிக்கப்படுகின்றனர்.
# காமராசர் விருது

## விருது பெற்றவர்கள் பட்டியல்

| வரிசை எண் | விருது பெற்றவர் பெயர் | விருது வழங்கப்பட்ட ஆண்டு |  |
| --- | --- | --- | --- |
| 1 | ஏ. எஸ். பொன்னம்மாள் | 2006 |  |
| 2 | ஏ.ஆர். மாரிமுத்து | 2007 |  |
| 3 | கோபண்ணா | 2008 |  |
| 4 | ஆர். சொக்கர் | 2009 |  |
| 5 | ஜெயந்தி நடராஜன் | 2010 |  |
| 6 | திண்டிவனம் கே.இராமமூர்த்தி | 2011 |  |
| 7 | சிங்கார வடிவேல் | 2012 |  |
| 8 | கி. அய்யாறு வாண்டையார் | 2013 |  |
| 9 | கருமுத்து தி. கண்ணன் | 2014 |  |
| 10 | மருத்துவர் இரா. வேங்கடசாமி | 2015 |  |
| 11 | தி. நீலகண்டன் | 2016 |  |
| 12 | முனைவர் தா.ரா. தினகரன் | 2017 |  |
| 13 | பழ. நெடுமாறன் | 2018 |  |
| 14 | முனைவர் மா.சு.மதிவாணன் | 2019 | } |
# காமராசர் விருது

## ஆதாரம்

- தமிழ் வளர்ச்சித் துறை வலைத்தளம்
# சங்கீதா தனபால்

**சங்கீதா தனபால் (Sangeetha Thanapal)** (1983கள்) சிங்கப்பூரைச் சேர்ந்த சமூக விமர்சகரும் அரசியல் ஈடுபாடுடையவரும் ஆவார்.
# சங்கீதா தனபால்

## அரசியல் கருத்துக்கள்

இவர், சிங்கப்பூரில் இன உறவுகள் குறித்து பெருமளவில் எழுதியுள்ளார். சிங்கப்பூரில் சீன மேலாதிக்கத்தை விவரிக்க "சீன சலுகை" என்ற வார்த்தையை இவர் உருவாக்கினார். அதை " வெள்ளை சலுகைக்கு ஒத்ததாக" வரையறுத்தார். இவரது கூற்றுப்படி, "சிங்கப்பூரில் ஒருவர் சீனராக இருப்பதால், சிறுபான்மையினருடன் ஒப்பிடும்போது அவர் உயர்ந்த இடத்தில் வாழ்க்கையைத் தொடங்குகிறார்."  
ஆகத்து 2015 இல், இவர் முகநூலில் ,சிங்கப்பூரின் சட்டம் மற்றும் வெளியுறவு அமைச்சர் கே. சண்முகம் மலாய் முஸ்லிம்களை அச்சுறுத்த்தும் "முஸ்லிம்களின் இசுலாமியத்திற்கு எதிரான மதவெளியாளர்" என்று எழுதினார். பின்னர் இவர் தனது கருத்துக்களுக்காக சண்முகத்திடம் மன்னிப்பு கேட்டு தனது முகநூல் பதிவினை நீக்கிவிட்டார்.  
ஏப்ரல் 2018 இல், சிங்கப்பூர் ஒரு "பயங்கர இனவெறி நாடு" என்றும் "சீன மேலாதிக்க அரசு" என்றும் இவர் முகநூலில் எழுதினார்.  
நாட்டின் தண்டனைச் சட்டத்தின் பிரிவு 298 ஏ இன் கீழ் "மதம் அல்லது இனம் அடிப்படையில் வெவ்வேறு குழுக்களிடையே பகைமையை வளர்ப்பதற்காக" சிங்கப்பூர் காவல்துறை 2019 சனவரியில் இவருக்கு கடுமையான எச்சரிக்கையை விடுத்தது. இவர் காவல்துறையினருடனான சந்திப்பை "மிகவும் அதிர்ச்சிகரமானதாக" விவரித்தார். மேலும், தற்காலிகமாக தனது முகநூல் பக்கத்தை செயலிழக்க செய்தார்.
# சங்கீதா தனபால்

## சொந்த வாழ்க்கை

இவர், சிங்கப்பூரின் தமிழக் குடும்பத்தைச் சேர்ந்த ஒரு தாயால் வளர்க்கப்பட்டார். இவர், இராபிள்ஸ் இளையோர் கல்லூரி, சிங்கப்பூர் தேசிய பல்கலைக்கழகம் ,சசெக்ஸ் பல்கலைக்கழகம் ஆகியவற்றில் பயின்றார் . இவர் 2016இல் ஆத்திரேலியாவின் மெல்போர்னுக்குச் சென்று தங்கியுள்ளார்.
# சங்கீதா கட்டி

**சங்கீதா கட்டி குல்கர்னி**, (Sangeeta Katti Kulkarni) இந்தியாவின் கருநாடகாவைச் சேர்ந்த பின்னணிப் பாடகரும், இந்துஸ்தானி இசை பாடகரும்]], இசைக்கலைஞரும், இசையமைப்பாளரும் ஆவார். இவருக்கு கர்நாடக அரசால் 2006இல் கர்நாடக ராஜ்யோத்சவ விருது வழங்கப்பட்டது. தன்னுடைய திருமணத்திற்கு பிறகு, **சங்கீதா மன்மோகன் குல்கர்னி,** என அறியப்படுகிறார். தனது மெல்லிசை இசையமைப்புகளுக்காக பல விருதுகளை பெற்றுள்ளார். சென்னை, மாஸ்டர் இசைத்தட்டு நிறுவனம், எச்.எம்.வி, லஹரி இசைத்தட்டு நிறுவனம், சங்கீத் சாகர் போன்ற முன்னணி பதிவு நிறுவனங்கள் இவரது பாரம்பரிய இசை, பக்தி, மெல்லிசை, திரைப்படப் பாடல்கள், நாட்டுப்புற இசையில் பல இசைத் தட்டுகளை வெளியிட்டுள்ளனர்.
# சங்கீதா கட்டி

## அறிமுகம்

டாக்டர் எச். ஏ. கட்டி, திருமதி பாரதி கட்டி ஆகியோருக்கு சங்கீதா கருநாடகாவின் தார்வாடில் விஜயதசமி நாளின் சரசுவதி பூஜை அன்று, 1970 அக்டோபர் 7இல் பிறந்தார். வேதியியலில் பட்டம் பெற்ற இவர் கன்னடம், இந்தி, ஆங்கிலம், மராத்தி போன்ற பல மொழிகளில் தேர்ச்சி பெற்றவர்.  
இவர், இந்துஸ்தானி, கூட்டுவழிபாடு, கவிதைகள், தசவானி, அபங்கம், பாவகீதம், நாட்டுப்புறப் பாடல் ,பின்னணி பாடல் ஆகியவற்றில் சிறந்த அனுபவத்தைக் கொண்டுள்ளார்.
# சங்கீதா கட்டி

## தொழில்

முன்னணி இசை இயக்குனர்களான உபேந்திர குமார், எம். ரங்காராவ், விஜய பாஸ்கர், கீரவாணி , சி அஸ்வத், அம்சலேகா போன்ற பிறருடன் இணைந்து பணியாற்றியுள்ளார். மேலும், இந்தியாவின் முன்னணி இசைக் கலைஞர்களான பாலமுரளிகிருஷ்ணா, கே. ஜே. யேசுதாஸ், எஸ். பி. பாலசுப்பிரமணியம், நடிகர் ராஜ்குமார், பி. பி. ஸ்ரீனிவாஸ் போன்ற பலருடன் இணைந்து பாடியுள்ளார். பாரம்பரிய இசை , மெல்லிசை ஆகியவற்றில் ஒன்பது வெவ்வேறு மொழிகளைப் பாடிய இவர் அனைத்திந்திய வானொலி, தொலைக்காட்சி ஆகிய இரண்டிலும் 'ஏ' தரக் கலைஞர் ஆவார்.
# சங்கீதா கட்டி

## சமூகப் பணிகள்

இவர் கடந்த 45 ஆண்டுகளாக இந்திய இசைத்துறையில் பணியாற்றி வருகிறார். மேலும் இவர் சமூகப் பணிகளையும் செய்து வருகிறார். தேவைப்படும் சிறிய நகரங்கள் மற்றும் உதவி தேவைப்படும் கிராமப்புறங்களைச் சேர்ந்த பல கலைஞர்கள் மற்றும் இசைக்கலைஞர்களுக்கு உதவுகிறார்.  
முதியோர் இல்லங்களுக்கான நிதி திரட்டும் நிகழ்ச்சியிலும், இந்தியாவின் ஈமோஃபீலியா சங்கம் (தாவண்கரே) போன்ற அமைப்புகளுக்காக பல இவர் பல தொண்டு நிகழ்ச்சிகளை நடத்தியுள்ளார். சங்கீத்- சரிதா (இந்திய இராகங்களின் இந்தியத் திரை மூலமான பயணம்), ஆர். டி. பர்மனுக்கு அஞ்சலி, முகேஷுக்கு அஞ்சலி, பாரம்பரிய இசை- இந்தியாவில் இசை பரிணாமம் போன்றவையும் இதில் அடங்கும்.  
கார்கில் போர் நடந்தபோது, நிவாரண நிதி சேகரிப்பின் ஒரு பகுதியாக இவர் தெருவோர நிகழ்ச்சிகளை செய்தார். 2019இல் புல்வாமா தாக்குதல் நடந்தபோது, இவர், தனது மாணவர்களுடன் தேசப் பக்தி பாடல்களை பாடினார். பெங்களூரில் உள்ள சித்ரகலா பரிஷத்தில் தனது சொந்த சுர்பஹார் அமைப்பு மூலம் மாநிலத்தின் பிரமுகர்கள் முன்னிலையில் " ஏ வதன் கே நௌஜாவன்" என்ற பாடலை அர்ப்பணித்தார்.  
இந்திய பாரம்பரிய இசைத்துறையில் இவரது தொடர்ச்சியான சேவை தொடர்கிறது, இப்போது கோவிட்-19 பெருந்தொற்று காரணமாக பொது முடக்கம் காலகட்டத்தில் கூட, இவர் பாடல்கள், கேள்வி-பதில் தொடர், எழுச்சியூட்டும் பாடங்களையும் நிகழ்படம் போன்றவற்றைப் பகிர்ந்து கொண்டார். இங்கிலாந்து, அமெரிக்கா, ஆத்திரேலியா, நியூசிலாந்து, வளைகுடா நாடுகள், கனடா ஆகிய நாடுகளில் வெற்றிகரமாக சுற்றுப்பயணம் மேற்கொண்டுள்ளார்